**JEGYZŐKÖNYV**

Készült Szentes Város Önkormányzata Képviselő-testületének a Városháza Dísztermében 2020. szeptember 24. napján megtartott 7. rendes nyílt üléséről.

**Jelen voltak: Szabó Zoltán Ferenc** polgármester

**Kiss Csaba István** alpolgármester

**Agócs Lászlóné**

**Antal Balázs Tibor**

**Bujdosó Tamás Károly**

**Füsti-Molnár István**

**Hornyik László Károly**

**Kovács János**

**Krausz Jánosné**

**Móra József**

**Pásztor Antal**

**Szűcs György**

**Vidovics Zoltán** képviselő

**Távolmaradását jelezte:**

**Szűcs Ildikó**  képviselő

**Később érkezését jelezte:**

**Dr. Rébeli-Szabó Tamás** képviselő

**A Szentesi Közös Önkormányzati Hivatal részéről jelen voltak:**

**Dr. Sztantics Csaba** jegyző

**Dr. Danyi Katalin** aljegyző

**Balogh Imre**

**Dr. Tabajdi Ágnes**

**Tonnesné Kiss Ildikó** irodavezetők

**Labádi-Fébert Andrea** mb. irodavezető

**Takács Ádám** irodavezető-helyettes

**Váriné Kádár Margit** könyvvizsgáló

**Szabóné Vérten Anita** jegyzőkönyvvezető

társadalmi szervezetek, intézmények, gazdasági szervek vezetői, dolgozói, érdeklődő állampolgárok

**Szabó Zoltán Ferenc:**

Köszöntötte a megjelent képviselőket, meghívottakat a Képviselő-testület 7. rendes ülésén. Megállapította, hogy a Képviselő-testület 13 tagja jelen van, 1 fő távolmaradását, 1 fő később érkezését jelezte. A határozatképes ülést megnyitotta.

Felkérte Torday Henriettát, hogy köszöntse az ifjúsági lány vízilabda csapatot és képviselőiket.

**Torday Henrietta:**

Sipos Edit Világ- és Európa bajnok válogatott szentesi vízilabdázó 150 alkalommal szerepelt a magyar női vízilabda válogatottban. Szentesen 2014 márciusában szobrot avattak és sétányt neveztek el róla. 1993-ban a Hungerit Szentes csapatával megnyerte a Bajnokcsapatok Európa Kupáját. A Magyar Vízilabda Sport idén az Ifjúsági Magyar Kupát Sipos Editről nevezte el. A szentesi csapat a Ferencváros, a Dunaújváros és a BVSC csapatait legyőzve nyerte el a Sipos Edit Leány Ifjúsági Kupát. Gólkirály Dömsödi Dalma lett.

Tisztelettel köszöntötte a család képviseletében Sipos Tamást, illetve a Szentesi Vízilabda Klub képviseletében Bujdosó Tamás Károly elnök urat, a játékosokat, edzőket. Szentes Város Önkormányzata nevében gratulált az eredményhez és további sok sikert kívánt.

Felkérte Szabó Zoltán Ferenc polgármester és Kiss Csaba István alpolgármester urakat a köszöntésre.

A csapat tagjai:Héda Benita, Boldizsár Rebeka, Horváth Zsófia, Horváth Luca, Mácsai Kata, Dömsödi Dalma, Bocskay Edit, Tóth Fruzsina, Tamara Kolarova, Héri Adrienn, Csiszár Mercédesz, Fodor Fiorella, Bonca Vivien, Kovács Petra, Héri Nóra, Asztalos Réka, Dobos Jázmin. Edzők: Matajsz Márk, Oltyán Gyula, csapatvezető: dr. Dömsödi József.

A csapat Sipos Tamásnak ajándékozott egy fotót és Dömsödi Dalma érmét.

A Magyar Vöröskereszt Megyei Szervezete a koronavírus járvány miatt elhalasztott díszünnepségét szeptember 17-én tartotta meg Szegeden. Ekkor ismerték el azok tevékenységét, akik áldozatos munkájukkal sokat tettek közösségükért. Szegeden 24-en vehették át a Vöröskereszt elismerését.

Köszöntötte és felkérte Sasvári Krisztinát, a Magyar Vöröskereszt Csongrád Megyei Szervezete igazgatónőjét, hogy a szentesi díjazottak részére adja át a kitüntetéseket.

**Sasvári Krisztina, a Magyar Vöröskereszt Csongrád Megyei Szervezete igazgatója:**

A Magyar Vöröskereszt 2019 novemberében indította útjára azt a kitüntetést, amelyet kevesen kapnak meg, évente Magyarországon 10 kitüntetést adnak át. Büszke arra, hogy 2020-ban a tavalyi felterjesztés alapján átadhatják a Magyar Vöröskereszt gyémánt fokozatú kitüntetését egy szentesi segítőnek, aki hosszú évtizedek óta mindenben segítette és támogatta a Vöröskereszt munkáját. Nagy szeretettel adta át Szirbik Imre volt polgármesternek az elismerést.

A megyei szervezet két fő számára a koronavírus védekezéssel kapcsolatban külön elismerést ad át. A véradás kapcsán a jelenlegi polgármestertől nagy segítséget kaptak, amely elismerésre méltó. Dicsérő oklevéllel köszönte meg Szabó Zoltán Ferenc polgármesternek a segítségét.

**Szabó Zoltán Ferenc:**

Gratulációját fejezte ki a leány vízilabda csapatnak az elért eredményért.

Kiosztásra kerültek a „4-hez” és „8-hoz” jelzésű kiegészítések.

Kérte a képviselőket, aki a kiküldött napirendet elfogadja, szavazzon.

A Képviselő-testület a napirendet 13 igen szavazattal elfogadta és meghozta az alábbi határozatot:

**107/2020. (IX.24.)**

**Tárgy: Napirend**

**HATÁROZAT**

Szentes Város Önkormányzata Képviselő-testülete az ülés napirendjét az alábbiak szerint állapította meg:

1. Szóbeli tájékoztató a két ülés között történt fontosabb eseményekről
2. Interpellációkra válasz – interpellációk
3. Az Önkormányzat 2020. évi költségvetésének I. félévi végrehajtásáról szóló beszámoló
4. Szentes Helyi Esélyegyenlőségi Programjának felülvizsgálata
5. Likvid hitel szerződés
6. Madárkórház Alapítvány bérleti szerződésének felmondása
7. A Szentesi Városi Könyvtár – „Szentes napok – összetartozunk” projekt támogatása (10)
8. Szentes Város Önkormányzata és költségvetési intézményei, gazdasági társaságai 2020. évi belső ellenőrzési tervének módosítása (11)
9. Kisfaludy Strandfejlesztési Konstrukció IV. ütem felhívásra támogatási kérelem benyújtása „A szentesi „Tiszai strand” megújítása” címmel (12)
10. Helyi támogatás biztosítása (9 zárt)
11. Szentes, Sima F. u. 6-10. szám alatti ingatlan értékesítése (7 zárt)
12. Vételi ajánlat a Szentes, Nagy-Sándor József u. 20. szám alatti ingatlanra (8 zárt)
13. Ajánlat napelemes kiserőmű létesítésére vonatkozóan (13 zárt)
14. **Szóbeli tájékoztató a két ülés között történt fontosabb eseményekről**

**Szabó Zoltán Ferenc:**

Augusztus 28-án a TV2 riportot készített Szentesről. Ugyanezen a napon a Református Egyházközség Közgyűlésén vett részt.

Augusztus 29-én rendezték meg közel 70 fogat részvételével a dr. Polner Tibor Fogathajtó versenyt.

Szeptember 1-jén pályázati egyeztetést tartottak. Látogatást tettek a hódmezővásárhelyi Bessenyei Ferenc Művelődési Központban, ahol színház ügyben tájékozódtak. A városban forgatott az RTL Klub.

Szeptember 3-án sajtótájékoztatót tartott. Elkezdődött a tanév. Városunkban minden köznevelési és oktatási intézményben folyik a munka.

Szeptember 4-én a Megyeházán tartották a Magyar Paprika Napját.

Szeptember 5-én rendhagyó módon, online lecsófesztivált szerveztek. A IV. Szentesi Aquatlon versenyen több, mint 100 gyermek versenyzett. A Kóbor Mancsok Mentéséért Alapítvány családi napját a Pollák Antal Szakközépiskola udvarában rendezték meg. A IX. Családi Szabadidő és Futball Fesztivált a Szentesi Kinizsi SZITE szervezte. Nagyhegyi és Felsőpárti Családi Napot is rendeztek ezen a napon.

Szeptember 7-én rendkívüli képviselő-testületi ülést tartottak.

Szeptember 8-án kerékpáros fejlesztések tekintetében egyeztetés zajlott. A Levéltárban Labádi Lajos emléktáblájának avatására került sor. Egyeztetés történt Antal László ezredessel.

Szeptember 9-én az Elektroglob Kft. képviselőivel tárgyalást folytatott. Látogatást tettek Szolnokon a Baptista Tevékeny Szeretet misszió intézményében, amely szeretne nappali ellátást megvalósítani Szentesen. A megoldást keresik.

Ugyanezen a napon köszöntötték Nagy János díszpolgárt 80. születésnapja alkalmából a Hangversenyközpontban.

Szeptember 10-én pályázat benyújtása miatt tartottak bejárást a Tiszai strandon.

Szeptember 11-én a Csongrád-Csanád Megyei Közgyűlés ülésén vett részt. Léhi Gábor emléktábla avatására került sor, valamint „Szeretet mindent elfogad” címmel sportágválasztó rendezvényt tartottak.

Szeptember 12-én rendezték meg a pedagógusnapi ünnepséget. 3. alkalommal tartották meg az amerikai autó és motor bemutatót.

Szeptember 14-én a roma lakosság felzárkóztatása érdekében EFOP Munkacsoport ülés volt, melynek folytatása szeptember 25-én lesz.

Szeptember 15-én a Tisza katonai bejárására került sor. Egyeztetett Badár Sándor művésszel és Horváth Jánossal. Szentesnek meglepetéssel készülnek.

Szeptember 16-án a Csongrád-Csanád Megyei Felzárkóztatási Fórum és Magyar Nemzeti Roma Platform üléseit látogatta meg. Csongádon Leader ülésen vett részt.

Szeptember 17-én a közterület-felügyelői pályázók meghallgatása történt meg. Választási programjukban vállalták a közterület-felügyelet megerősítését. A döntés szerint 3 fővel tervezik ellátni a közterület-felügyeleti munkát. Ezen a napon Mórahalmon egyeztetés volt.

Szeptember 22-én fogadónapot tartott. Délután 16.30-kor társadalmi párbeszéd zajlott a Tóth József Színház és Vigadó kérdésében. Bejárást is tartottak a színházban.

Megérkezett az ülésre: **dr. Rébeli-Szabó Tamás képviselő**

A Képviselő-testület létszáma: **14 fő**

**Szabó Zoltán Ferenc:**

A szentesi vasúti menetrendben 3 hónappal ezelőtt szárnybezárások történtek. Lakossági és szakmai egyeztető fórum eredményeként kialakult koncepcióval mentek Budapestre a MÁV székházba. Véleménye szerint ez is hozzájárulhatott ahhoz, hogy néhány nappal ezelőtt 10 szárnyvonalat állítottak vissza az eredeti menetrendhez, Szentes vonatkozásában minden szárnyvonalon visszaállították az eredeti menetrendet. Szeretnék, hogy a vasútállomás épülete is a közeljövőben felújításra kerüljön.

Tájékoztatásul elmondta, hogy október elején megjelenik a Szentesi Élet ingyenes kiadványa.

Az ülés elején megköszönték a női ifjúsági vízilabdacsapatnak a Sipos Edit emlékversenyen elért eredményét. Szeptember 7-én a budapesti Állatorvostudományi Egyetem dr. Tóth Gyulának, a női vízilabda csapat aranyérmes szövetségi kapitányának az Állatorvostudományi Egyetem díszpolgára címet adományozta. Szentes Város Önkormányzata nevében gratulációját fejezte ki és jó egészséget kívánt.

**Dr. Rébeli-Szabó Tamás:**

Tudomása szerint a vasútvonal felfüggesztése a COVID19 járvány miatt ideiglenes volt.

Tájékoztatásul elmondta, hogy Károlyi Lászlót a Magyar-Francia Kereskedelmi és Iparkamara elnökévé választották.

Kérte, hogy a színházzal kapcsolatos megbeszélésekre a képviselők is kapjanak értesítést, hogy személyesen is részt tudjanak venni, főleg amikor 8 tagú delegáció megy az államtitkárhoz.

**Kiss Csaba István:**

Dr. Rébeli-Szabó Tamás képviselőtől elhangzott, hogy amit kezdeményeztek és tettek vasúti menetrend visszaállítása érdekében a szentesiekért, az szinte felesleges volt Lehet, hogy erre hivatkoztak, de ez nem helytálló. Nem minden megszüntetett vasúti vonal állt vissza a mai napig. Szentes esetében a Szentes-Hódmezővásárhely, Szentes-Orosháza és Szentes-Kiskunfélegyháza vonalat érinti. A célt elérték, a szentesiek október 1-jétől változatlanul visszakapják az egykori menetrendet.

**Szabó Zoltán Ferenc:**

Szeptemberben elkezdődött a járvány második hulláma. Ha a járványra való hivatkozással függesztették fel a tavasszal a vasúti menetrendeket, akkor egyes menetrendeket miért október 1-jével állítják vissza?

**Antal Balázs Tibor:**

Megkérdezte, hogy miért zárt ülésen tárgyalnak ingatlan eladásokról és bérbeadásokról? Nyílt ülésen kellene ezeket tárgyalni, mert fontos ügyeket érint.

Elhangzott, hogy közterület-felügyeleti munkakörre pályázat lett kiírva. Pályázatot kellett volna kiírni a Dr. Sipos Ferenc Parkerdő Otthon háziorvosi ellátására. Miért nem lett pályázat kiírva?

A gyógyszer közbeszerzéssel kapcsolatos pályázat kiírását érdekesnek tartotta, mert a szentesi gyógyszertárak közül egy felelt meg a kiírásnak.

**Agócs Lászlóné:**

Szeptember 22-én a Családbarát Ország Nonprofit Közhasznú Kft. szervezésében az idősügyi referens képzés vizsgáját tartották Szentesen, ahol 12 szentesi vizsgázott le. Örömét fejezte ki, hogy a szociális intézményekből, illetve civil szervezetektől jöttek a képzésre.

A Szentes-Berek táblánál 30 km/h-s sebességkorlátozás van érvényben. A Berekben közlekedők számítsanak a rendőrségi sebességmérésre. A Berekben a közeljövőben egy közlekedési tükör is kihelyezésre fog kerülni.

A lapistói művelődési ház festése, villanyszerelési munkálatai megtörténtek. Reméli, hogy ünnepség keretében hamarosan meg tudják nyitni a közösségi házat.

Az épülő Vásárhelyi úti körforgalomnál óvatos közlekedést kért a lakosoktól.

A Szociális Bizottság szeptember 22-i ülésén tárgyalta a közfoglalkoztatásról szóló beszámolót. Tájékoztatásul elmondta, hogy 55 fő közfoglalkoztatott dolgozik. A segédmunkás havi bére 54.127,- Ft, az irodai adminisztrátor 70.859,- Ft-ot keres. A közfoglalkoztatásban dolgozók bérezése megalázóan alacsony. A Bizottság arról döntött, hogy levélben köszönik meg a közfoglalkoztatottak áldozatos munkáját, akik a város szépítésében, rendezésében sok munkát vállalnak.

**Szabó Zoltán Ferenc:**

Felkérte Dányiné Nagy Andrea intézményvezetőt az elhangzott kérdések megválaszolására.

**Dr. Sztantics Csaba:**

Antal Balázs Tibor képviselő zárt üléssel kapcsolatos felvetésére elmondta, hogy törekednek a nyílt ülésen történő tárgyalásra, de az érintettek számára a jogszabály lehetővé teszi, hogy üzleti érdekre hivatkozással zárt ülést kérjenek. Az önkormányzatnak nincs módja arra, hogy azt vizsgálja, az érintett kérése megalapozott-e, sérti-e az üzleti érdekeit vagy sem.

Az önkormányzat gazdasági érdekeire tekintettel a polgármester kezdeményezi a zárt ülés tartását. Amikor a Képviselő-testület a napirendet megszavazza, akkor elfogadja a zárt ülésen való tárgyalást is.

**Dányiné Nagy Andrea:**

Tájékoztatásul elmondta, jogszabály nem írja elő azt, hogy az intézménynek a háziorvosi ellátást meg kell pályáztatnia. Az eddigi gyógyszerbeszállító szerződést szegett, nem tudta a vállalásait teljesíteni, ezáltal gyógyszerellátási problémák merültek fel, ami miatt a referenciát emelni kellett. A továbbiakban 50 férőhelyes referenciát nem tudtak elfogadni. Egy 132 férőhelyes intézmény 100 férőhelyes referenciát kiírhat. A gyógyszerbeszerzés pályáztatásáról sem rendelkezik jogszabály. Az intézmények 95%-a nem pályáztat orvosi ellátást és gyógyszerbeszerzést sem.

Fontosnak tartják, hogy az ellátottak megkapják a gyógyszert és az orvosi ellátást.

**Szabó Zoltán Ferenc:**

Egyetértett azzal, hogy a legfontosabb szempont az idős ápoltak biztonsága. A biztonságot az ellátó orvos és a gyógyszerbeszállító tudja biztosítani azzal, hogy megbízható, a szerződésben vállalt kötelezettségét maradéktalanul azon az áron tartja be, ahogy a pályázatot benyújtotta. Egyetértett azzal is, hogy a bizottság belső ellenőri vizsgálatot rendelt el, ami fel fogja tárni, van-e olyan hiányosság, amely bármilyen intézkedést von maga után.

**Vidovics Zoltán:**

A képviselő-testületi ülés előtt rendkívüli sportbizottsági ülésen a sportpark helyszínének módosításáról tárgyaltak. A korábban meghatározott Sportcsarnok előtti területet nem tartották megfelelőnek a vezetékek miatt. A ligetben találtak megfelelő helyet a sportpark felépítésére.

**Dr. Rébeli-Szabó Tamás:**

A Jogi és Ügyrendi Bizottság tárgyalta az 500 mFt-os hitel felvételéről szóló szerződést. A biankó szerződésbe nem lehet módosítani, a bank határozza meg a feltételeket. A bizottság jóváhagyta és aláírásra javasolta.

**Szabó Zoltán Ferenc:**

Az is egy lehetőség a pénzintézettől, hogy a 2018. évi feltételekkel tudják a hitelt felvenni.

**Móra József:**

A Pénzügyi Bizottság is tárgyalta a szerződést, amely a korábbi szerződéssel teljes mértékben azonos. Támogatta a szerződés aláírását.

**Szabó Zoltán Ferenc:**

Kérte a képviselőket, aki a szóbeli tájékoztatást elfogadja, szavazzon.

A Képviselő-testület a szóbeli tájékoztatást 11 igen szavazattal, 1 nem szavazat ellenében, 2 tartózkodás mellett elfogadta.

1. **Interpellációkra válasz – interpellációk**

**Szabó Zoltán Ferenc:**

Megkérdezte Kovács János képviselő urat, hogy a 2020. augusztus 27. napján megtartott ülésen elhangzott, a Jövőnkért Néptáncegyüttes támogatásával kapcsolatos interpellációjára adott választ (2) elfogadja-e?

**Kovács János:**

Az interpellációra adott választ nem fogadta el. Polgármester úr tett egy gesztust az egyesület felé, tartsák a szavukat. Nem fedi a valóságot az, hogy minden esetben számla ellenében lépnek fel.

**Szabó Zoltán Ferenc:**

Kérte a képviselőket, aki Kovács János képviselővel egyező módon nem fogadja el a választ, az nemmel szavazzon.

A Képviselő-testület az interpellációra adott választ 9 igen szavazattal, 5 nem szavazat ellenében elfogadta.

**Szabó Zoltán Ferenc:**

Megkérdezte Kovács János képviselő urat, hogy a 2020. augusztus 27. napján megtartott ülésen elhangzott, a képviselők városi rendezvényre történő meghívásával kapcsolatos interpellációjára adott választ (2) elfogadja-e?

**Kovács János:**

Az interpellációra adott választ elfogadta. Megemlítette, hogy az „Új életfa” átadására szóló meghívón időpont nem szerepel.

**Szabó Zoltán Ferenc:**

Megkérdezte Krausz Jánosné képviselő asszonyt, hogy a 2020. augusztus 27. napján megtartott ülésen elhangzott, az illegális hulladéklerakáson tetten érők büntetésével kapcsolatos interpellációjára adott választ (2/1) elfogadja-e?

**Krausz Jánosné:**

Az interpellációra adott választ elfogadja azzal, amennyiben eldől a szelektív gyűjtők helye, akkor olyan helyre helyezzék, ahol kamera van, vagy alakítsanak ki kamerarendszert a környékére.

**Szabó Zoltán Ferenc:**

Megkérdezte Vidovics Zoltán képviselő urat, hogy a 2020. augusztus 27. napján megtartott ülésen elhangzott, egy Deák Ferenc utcai ingatlanon folytatott állattartás zavaró körülményeiről szóló interpellációjára adott választ (2/1) elfogadja-e?

**Vidovics Zoltán:**

Az interpellációra adott választ elfogadta.

**Szabó Zoltán Ferenc:**

Megkérdezte Kovács János képviselő urat, hogy a 2020. augusztus 27. napján megtartott ülésen elhangzott, a szociális bérlakásokkal kapcsolatos interpellációjára adott választ (2/1) elfogadja-e?

**Kovács János:**

Az interpellációra adott választ elfogadta azzal a kiegészítéssel, hogy kérte a Lakásügyi Bizottságot és a Szentes Városi Szolgáltató Kft. illetékeseit, a lakások felújításakor nagyobb körültekintéssel járjanak el.

**Szabó Zoltán Ferenc:**

Megkérdezte Krausz Jánosné képviselő asszonyt, hogy 2020. augusztus 27. napján megtartott ülésén elhangzott, a Klauzál Gábor Általános Iskola előtti fekvőrendőrrel kapcsolatos interpellációjára adott választ (2/2) elfogadja-e?

**Krausz Jánosné:**

Az interpellációra adott választ elfogadta, de megjegyezte, hogy kíméletesebb megoldások is vannak.

**Szabó Zoltán Ferenc:**

Megkérdezte Hornyik László Károly képviselő urat, hogy a 2020. augusztus 27. napján megtartott ülésén elhangzott, a magyartési belterületi utak végére 7,5 tonnás súlykorlátozó tábla kihelyezésével kapcsolatos interpellációjára adott választ (2/2) elfogadja-e?

**Hornyik László Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Füsti-Molnár István képviselő urat, hogy a 2020. augusztus 27. napján megtartott ülésén elhangzott, a Hősök Erdejében meglévő sporteszközök mellé további sporteszközök elhelyezésével kapcsolatos interpellációjára adott választ (2/2) elfogadja-e?

**Füsti-Molnár István:**

Az interpellációra adott választ elfogadta.

**Szabó Zoltán Ferenc:**

Megkérdezte Füsti-Molnár István képviselő urat, hogy a 2020. augusztus 27. napján megtartott ülésén elhangzott, a Kertvárosban sebességkorlátozás bevezetésével, fekvőrendőr kihelyezésével és 5 tonna össztömegnél nagyobb gépjárművek kitiltásával kapcsolatos interpellációjára adott választ (2/2) elfogadja-e?

**Füsti-Molnár István:**

Az interpellációra adott választ elfogadta.

**Szabó Zoltán Ferenc:**

Megkérdezte dr. Rébeli-Szabó Tamás képviselő urat, hogy az írásban benyújtott, parlagfűírtással kapcsolatos interpellációjára adott választ (2/2) elfogadja-e?

**Dr. Rébeli-Szabó Tamás:**

Az interpellációra adott választ elfogadta.

**Szabó Zoltán Ferenc:**

Megkérdezte Bujdosó Tamás Károly képviselő urat, hogy a 2020. június 30. napján megtartott ülésén elhangzott, a Somogyi Béla utca egy szakaszán folyó munkával kapcsolatos interpellációjára adott választ (2/2) elfogadja-e?

**Bujdosó Tamás Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Bujdosó Tamás Károly képviselő urat, hogy a 2020. június 30. napján megtartott ülésén elhangzott, a víztisztító berendezések szűrőivel, az ivóvízjavító program átadásával kapcsolatos interpellációjára adott választ (2/2) elfogadja-e?

**Bujdosó Tamás Károly:**

Az interpellációra adott választ elfogadta.

**Szabó Zoltán Ferenc:**

Megkérdezte Antal Balázs Tibor képviselő urat, hogy a 2020. július 22. napján megtartott ülésén elhangzott, az ivóvízjavító program átadásának befejezésével kapcsolatos interpellációjára adott választ (2/2) elfogadja-e?

**Antal Balázs Tibor:**

Az interpellációra adott választ elfogadta.

**Szabó Zoltán Ferenc:**

Megkérdezte Kovács János képviselő urat, hogy a 2020. július 22. napján megtartott ülésén elhangzott, a Szentesi Sport- és Üdülőközpont dr. Rébeli-Szabó József Sportuszodájához vezető úton kihelyezett „Megállni tilos!” táblával, valamint a parkolóhelyek felfestésével kapcsolatos interpellációjára adott választ (2/2) elfogadja-e?

**Kovács János:**

Az interpellációra adott választ elfogadta.

**Szabó Zoltán Ferenc:**

Megkérdezte Antal Balázs Tibor képviselő urat, hogy a 2020. július 22. napján megtartott ülésén elhangzott, a Központi Gyermekélelmezési Konyhánál felmerült problémákkal kapcsolatos interpellációjára adott választ (2/3) elfogadja-e?

**Antal Balázs Tibor:**

Az interpellációra adott választ elfogadta.

**Szabó Zoltán Ferenc:**

Megkérdezte Krausz Jánosné képviselő asszonyt, hogy a 2020. augusztus 27. napján megtartott ülésen elhangzott, a hulladékelhelyezéssel kapcsolatos interpellációjára adott választ (2/4) elfogadja-e?

**Krausz Jánosné:**

Az interpellációra adott választ elfogadta.

**Szabó Zoltán Ferenc:**

Megkérdezte Kovács János képviselő urat, hogy a 2020. augusztus 27. napján megtartott ülésen elhangzott, a Felsőpárton több útkereszteződésben elburjánzott növényzettel kapcsolatos interpellációjára adott választ (2/4) elfogadja-e?

**Kovács János:**

Az interpellációra adott választ elfogadta.

**Szabó Zoltán Ferenc:**

Megkérdezte Bujdosó Tamás Károly képviselő urat, hogy a 2020. június 30. napján megtartott ülésen elhangzott, a város elszemetesedésével megjelenő rágcsálókkal kapcsolatos interpellációjára adott választ (2/4) elfogadja-e?

**Bujdosó Tamás Károly:**

Az interpellációra adott választ elfogadta.

**Interpellációk**

**Hornyik László Károly:**

A Dózsa Gy. u. 195. sz. alatti ingatlan utáni ház mögötti utcaszakaszon a volt Ruhagyár felé nagyon elhanyagolt a terület. Az aljnövényzet megnőtt, rendbetételét kérte.

Ugyanezen ház mellett – az egykori Bubor Zoltán-féle telken, ahol a minta ingatlanokat szerette volna kialakítani – az ingatlan eladásra került, amely terület nagyon bokros és fás, illetve sok törmelék van lerakva. Kérte az új tulajdonos felszólítását, hogy tartsa rendbe a területet és takarítsa el az ottani hulladékot.

Az esős idő beállta előtt a régi repülőtér mellett, a Kiss Ernő utcai telkek háta mögött ki kellene takarítani az árkokat az aljnövényzettől.

A Jókai u. 139. és 160. sz. ingatlan előtt a fák és bokrok megnőttek, amely zavarja az ottlakókat. Hatósági intézkedést kért.

A Dessewffy sor és Leiningen K. utca torkolatában a közlekedési tükröt kitörték. Ennek pótlását kérte.

A Dessewffy soron a Kurca felé a zöld területen kb. 1 hónapja gallyazást végeztek. A levágott gallyak elszállítását kérte.

**Kovács János:**

Gyalogos átkelőhely felmérését kérte a Szalai utca – Rákóczi utca sarkán a Lottózó és a Váczi-Vill Kft. közé.

Magyartésen befejeződtek a gátépítési munkák. A magyartési útszakasz egy része felújításra került. A Műszaki Iroda munkatársait arra kérte, hogy bejárással mérjék fel, megfelelően készült-e el az útjavítás.

**Krausz Jánosné:**

Az Ipartelepi úton a helységnévtábla áthelyezésre került. A Hadzsy utcáról az Ipartelepi útra kanyarodók mögött van a várost jelző tábla, ezért a közlekedő nem tudhatja, hogy városon belül van-e. Ennek vizsgálatát kérte.

Szeretne felvilágosítást kapni arról, hogy a Munkaügyi központ által kiközvetített munkanélküliek vonatkozásában a munkavégzés feltételei, körülményei ellenőrizve vannak-e? Olyan információt kapott, hogy egyes munkáltatók a nőkkel férfi munkát végeztetnek, eső után a sárba ki kell menniük a dolgozni. A munkakörülményeket ellenőrzi-e a Munkaügyi Központ?

A Rákóczi utcai volt Fekete Bárány vendéglátóegység udvarában ember magasságú gaz és szemét található. Attól tart, hogy elpatkányosodik a terület. Szeretné a területet megtisztíttatni.

Tömbházaknál az ottlakóknak problémát jelent a parkolás, ha a környéken nagyobb intézmény van, bővíteni kellene a parkolók számát. Pl. a Pollák Antal Szakközépiskolába sokan járnak gépkocsival, akik beállnak a tömbházak elé és az ottlakók nem tudnak a saját házuk környékére parkolni. Valamilyen megoldást kellene erre találni, pl. fizetős parkolóként működtetni.

**Bujdosó Tamás Károly:**

A Köztársaság utcai és Kiss Zsigmond utcai lakók olyan problémával keresték meg, hogy az eddig a kórháztól kapott termálvizes fűtésük vezetékei tönkrementek. A városi rendszerre szeretnének kapcsolódni, hasonlóan, mint az Apponyi téri lakók. Kérik a város vezetését, hogy ezt oldják meg.

**Szabó Zoltán Ferenc:**

Kérte a szentesi Rendőrkapitányságot, hogy a lehető legszigorúbban intézkedjenek, ellenőrizzenek és segítsenek megtalálni azokat a vandálokat, akik a városban pusztítást okoznak. Mindent megtesznek annak érdekében, hogy a városban biztonságosan lehessen közlekedni és élni. A tiszai strandra vezető kerékpárúton másodjára döntötték ki a karókat, a táblákat ellopták, ezzel 127 eFt-os kárt okoztak az önkormányzatnak.

A parkolás tekintetében elmondta, a rendőrségi beszámoló kapcsán elhangzott, hogy évente ezer gépkocsival nő a járművek száma. A tömbházak megépülésekor még kevés gépjármű volt a városban. Felkérte a Városellátó NKft.-t, hogy vizsgálják meg az összes lehetőséget a parkolók bővítésével kapcsolatban. Tudomása szerint az Apponyi téren több, mint 30 parkolóhelyet vizsgáltak meg és egységes parkolóhelyként megvalósításra fog kerülni.

Kiment a teremből: **Agócs Lászlóné** képviselő

A Képviselő-testület létszáma: **13 fő**

**3.) Az Önkormányzat 2020. évi költségvetésének I. félévi végrehajtásáról szóló beszámoló**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, a Jogi és Ügyrendi, a Városrendezési,- fejlesztési és Idegenforgalmi, a Szociális és Egészségügyi, az Ifjúsági és Sport, valamint a Művelődési, Oktatási és Kulturális Bizottság véleménye.

**Balogh Imre:**

Az I. félévi beszámolóban látható, hogy a korrekció nélkül számított teljesített bevétel 2.984.783 eFt, a kiadások 3.086.724 eFt-ot tettek ki. Ezek a teljesített tételek lehetővé tették, hogy az önkormányzati intézmények a járványügyi intézkedések szigorításai mellett is folyamatosan tudtak működni. A szükséges források időben rendelkezésre álltak. A Képviselő-testület által jóváhagyott fejlesztések végrehajtásában lemaradás mutatkozik, 27%-os a teljesítés. Ezzel tudják biztosítani az önkormányzat kötelező feladatellátását. Az I. féléves beszámoló az önkormányzat gazdálkodásában negatív képet nem mutat. A központi intézkedések hatása a költségvetésben az év végéig komoly nehézségeket okozhat. A központi intézkedések hatására 84 mFt-os gépjármű adó elvonás lesz, iparűzési adóelőleg feltöltés nem lesz decemberben, ami 180-200 mFt-os kiesést fog eredményezni. 2 mFt-os kiesés várható a reklámhordozók építményadójának csökkentése következtében. A járványügyi helyzet kihatott a közintézmények működtetésére, így az SZVSZ Kft.-nél az étkeztetési térítési díj területén 12 mFt kiesés jelentkezett. Gondot jelentett az Üdülőközpontban a „nem üzemelés”, várhatóan 40 mFt póttámogatási igény fog jelentkezni. A parkolási díjak esetében 8 mFt kiesés várható. Az I. félévben az önkormányzati intézményeknél, gazdasági társaságoknál 24 mFt nem tervezett többletkiadás keletkezett a védekezéssel kapcsolatban.

Nem valószínű, hogy a tervezett feladatok év végéig meg fognak valósulni. A plusz kiadásokat és bevételi kieséseket egyes fejlesztési feladatok zárolásával – 122 mFt – és az önkormányzat, mint költségvetési szerv működési költségvetésében 41 mFt zárolásával, valamint a 2019. évre jóváhagyott maradvány kötelezettséggel nem terhelt részével tudták idáig áthidalni. Reméli, hogy a kötelező feladatellátást év végéig továbbra is tudja biztosítani az önkormányzat.

Kiment a teremből: **Hornyik László Károly** képviselő

A Képviselő-testület létszáma: **12 fő**

**Szabó Zoltán Ferenc:**

Kérte a jelenlévőket, hogy az orrot és a szájat eltakarva használják a maszkot.

**Bujdosó Tamás Károly:**

A TOP-1.1.16 kódszámú „Iparterületek és elérhetőségüket segítő vonalas infrastruktúrák fejlesztése Szentesen” projekt kapcsán a Hadzsy J. úttól a Hungerit kapujáig az út építése megtörtént. A lakók várták, hogy tehermentesítik a forgalomtól a Hungerit Zrt. környékét. Ez hogy áll?

A 2020. évben épült körforgalmak mennyibe fognak pontosan kerülni? Az 500 mFt-os hitelből 140 mFt infrastruktúra fejlesztésre lenne felvéve.

**Dr. Rébeli-Szabó Tamás:**

Az előterjesztés 5. oldalán olvasható „Ugyanakkor pozitív irányba mozdította el az előirányzat teljesíthetőségét az az év első felében érkezett egyszeri, de jelentős bevétel, amely egy felszámolási eljárásban bejelentett hitelezői igény kapcsán realizálódott.” Ez mi volt és milyen összegben realizálódott?

Amennyiben a következő kérdésre nem tudnak válaszolni, akkor interpellációs kérdésként veti fel. A 14. oldalon a Bölcsődében 101 gyermek kap ingyenes étkezést, 19 fő után fizetnek. Az óvodákban ez az arány hogyan mutatkozik? Erre nem talált adatot.

A 74. oldalon a Hősök Erdejében 2,5 mFt értékű fanyesési, fapótlási munkák szerepelnek. Ez mit takar?

A 77. oldalon a Városháza épület villamosításának felújítása kapcsán 65 mFt lett meghatározva. Erre is igaz a 27%-os felhasználtság vagy ez év végére milyen szintig fog eljutni forintálisan?

A 80. oldalon a helyi védett épületek bejegyzése a Földhivatalnál 600 eFt értékben szerepel. Hogyan jött ki ez az összeg?

Kitől lett ingatlan vásárolva a tiszai strandon?

Visszajött a terembe: **Hornyik László Károly** képviselő

A Képviselő-testület létszáma: **13 fő**

**Szabó Zoltán Ferenc:**

Bujdosó Tamás Károly képviselőnek elmondta, hogy a lakossági fórumon is felmerült, miért nem lett az Attila útról a tehergépjármű forgalom átterelve a Hadzsy útra. A Hungerit Zrt. vette ki az elképzeléseiből a maradék út létrehozását a Covid19 járványhelyzet és madárinfluenza miatt. 1 év türelmet kért a bekötőút befejezéséhez.

Az Arany J. utca – Klauzál utcai körforgalomra a 2019. évi költségvetésben 15 mFt rendelkezésre állt. A Vásárhelyi úti körforgalom költsége 10-20 mFt között lesz. A 140 mFt-os hitelösszegből részarányosan fognak felhasználni. Ha a hitelszerződés létrejön, abból megvalósítják a Csongrádi út – Kiss Zs. utcai körforgalom megépítését. Ott közmű áthelyezésére is szükség lesz, ezért költsége magasabb lesz.

Felszámolási eljárás: a város 51-55 mFt-ért megvásárolta a volt Bautherm Téglagyárat, 40 mFt-os ki nem fizetett adóelmaradás volt, de a megfelelő munkának köszönhetően sikerült az elmaradást behajtani.

A Városháza villamosfelújításával kapcsolatban elmondta, hogy az 1912-ben épült épületre ráfért volna a villamosvezetékek cseréje. Ez az összeg nem fedezte volna a teljes épületet. Egyes irodákban a nyári időszakban 36-38 fok van. A villamoshálózat felújítására szánt 65 mFt zárolásra került.

Visszajött a terembe: **Agócs Lászlóné** képviselő

A Képviselő-testület létszáma: **14 fő**

**Szabó Zoltán Ferenc:**

Tervbe volt, hogy a tiszai strandon megvásárolnak egy ingatlant, de nem történt meg.

**Berezvai Csilla főkertész:**

A Hősök Erdejében az utóbbi időben készült nagyobb beruházások miatt fokozottabban oda kell figyelni a fák állapotára. Egyre többen látogatják a Hősök Erdejét. A tél végén nagyobb nyesési, fakivágási munkálatokat végeztek, magaslati szárazékolások fognak történni. A Városellátó NKft. emelőkosaras szerkezete nem elegendő, ezért külső vállalkozót kell bérelni a magaslati fanyesésekhez.

**Vidovics Zoltán:**

A Sportközpontban, az Üdülőközpontban és a Művelődési Központban sikerült megőrizni a munkahelyeket. Működtettek kerékpáros futárszolgálatot, vendégszállást alakítottak ki saját erőből, az üdülőházak felújítása megtörtént, a Művelődési Központban pedig festési munkák zajlottak. Köszönetét fejezte ki.

**Dr. Rébeli-Szabó Tamás:**

Elhangzott, hogy a fejlesztési pénz 27%-át használták fel az I. félévben. Az Üdülőközpont vonatkozásában az 50 mFt-ból 3,6 mFt került elköltésre?

Mindig csak azt hangoztatják, hogy a Kormány mennyi pénzt von el az önkormányzatoktól, de azt nem mondják el, hogy 40 mFt fog befolyni.

Tudni kell azt is, hogy 27.526 eFt, illetve 23.062 eFt kötelezettsége van a városnak a norvég szecessziós ház fenntartási alapba.

Nem szabad elfelejteni azt sem, hogy korábban az állam átvállalta a város 4 millárd forintos adósságát.

Úgy látja, hogy nem lesz olyan vészes évvégére a helyzet. Módosító indítványként kérte megszavaztatni, hogy a Képviselő-testület járuljon hozzá a Sportbizottsági keret zárolt második részének és a Művelődési Bizottság zárolt keretének feloldásához, időarányosan biztosítsa az egyesületek működéséhez a pénzt, amit 10 hónapra visszabontva kért.

A 39. oldalon látható, hogy az építményadó és egyéb befizetések 71%-osan teljesültek.

A 70. oldalon szerepel a sportegyesületek támogatására vonatkozó kimutatás. Az óvodák és iskolák jogszabályi rendelkezés miatt nem tudnak úszásórát tartani. Erre a támogatásra nincs szükség, ezért át lehetne csoportosítani a Sportbizottsági pénzekhez.

Jó volna elgondolkozni azon, hogy a város a megyével milyen TOP-os pályázatokat szeretne megvalósítani. Javasolta pl. dr. Sipos Ferenc Parkerdő Otthon bővítését, a Kiss Zs. utcai híd és környékének felújítását, a kerékpárutak összeköttetési problémájának a megoldását.

**Pásztor Antal:**

A beszámoló részletes. Sok helyen tapasztalták az árkok beomlását. Felhívta a figyelmet arra, ha az árokban gyomírtást végeznek, akkor a beomlás veszélye fennáll.

Bizottsági ülésen a zárolt sportpénzek feloldásával kapcsolatban elhangzott, hogy várják meg az októbert.

Megköszönte azok munkáját, akik a COVID19 járványidőszakban segítették az időseket.

Az előterjesztésben szerepel 3 szociális bérlakás rendbetételének összege. Kimutatást kért, hogy az elmúlt 1 évben milyen lakásokat és miért kellett felújítani.

A Vásárhelyi úti körforgalom azért nem a tengelyben van, mert 300-as vízvezeték cső megy alatta és a rezgés miatt bizonytalanná vált volna a működése.

A Csongrádi út - Kiss Zs. utcai körforgalom megvalósításával kapcsolatban Farkas Sándor országgyűlési képviselő elvitte a dokumentumokat.

**Szabó Zoltán Ferenc:**

A Kormány döntései miatt tényadatokkal tudnak számolni. A Kormány nem küldött szájmaszkokat sem, Szentes Város Önkormányzata vásárolt 20 ezer darabot. Volt olyan országgyűlési képviselő, aki hozott.

A Fidesz képviselőcsoportja adott számára listát, hogy mi az, amit azonnal zároljanak, mert nagy lesz a baj.

Mi a logikus magyarázata annak, hogy a gyermekek iskolai úszásoktatását betiltották, de a délutáni edzések folytatódhatnak?

Javasolta, hogy a sportkeret feloldásáról az októberi képviselő-testületi ülésen döntsenek.

TOP-os pályázatok: Farkas Sándor országgyűlési képviselő 2 hónappal ezelőtt elkérte az összes anyagot a Kiss Zs. utca, a híd, a körforgalom tekintetében. Azóta semmi hír nincs róla.

Kerékpárutak összeköttetéséről Gémes László megyei elnökkel, Zsótér Károly mindszenti polgármesterrel, Szabó Tibor szegvári polgármesterrel tárgyalást folytatott. Cél, hogy Szentes-Berekháttól a Mindszenti piacig el lehessen jutni kerékpárral.

A dr. Sipos Ferenc Parkerdő Otthon bővítése szerepelhet az elképzelések között.

A COVID19 járvány második hulláma felívelő ágban van. A járvány következtében a város kára 200-400 mFt között van.

A Vásárhelyi úti körforgalom félkész állapotban van, hiányzik a felfestés.

**Antal Balázs Tibor:**

A COVID19-el kapcsolatosan hozott intézkedéseket a városnak tovább kell folytatni. A veszélyeztetett állampolgárokat a városnak támogatnia kell a saját költségvetéséből. Meg kell oldani és nem kell várni arra, hogy ki ad a városnak támogatást.

A zárt ülésen két ingatlan eladásáról, egy ingatlan bérbeadásáról fognak tárgyalni. Ezek bevételként fognak jelentkezni az önkormányzatnál.

**Szabó Zoltán Ferenc:**

Megkérte Antal Balázs Tibor képviselő urat, hogy a zárt ülés előterjesztéseiről ne adjon ki információt.

**Antal Balázs Tibor:**

Az ingatlanok eladása a vagyonfelélés egyik módja. Nem híve az ingatlan eladásoknak. A bevételi oldalt úgy növelik, hogy a város vagyonát felélik és hiteleket vesznek fel, az nem a jövő képe, hanem a jövő felélése. Nagyon át kell gondolni a 2021. évet. A körforgalmat ne hitelből építsék meg. Javasolta, próbáljanak meg olyan döntéseket hozni, amely nem a vagyon feléléséről és hitelek felvételéről szól.

**Móra József:**

A beszámoló 3. oldalán olvasható, hogy „központosított előirányzat kiutalására az I. félévben nem került sor”. Ez azt jelenti, hogy a központi költségvetésből nem kaptak semmit. Gyakorlatilag az I. félévi gazdálkodás saját bevételekből lett finanszírozva.

A bevételek indokolása c. részben le van írva, hogy „Az igénybe vehető bevételek nagyságrendje változó képet mutat. A pályázati támogatásból származó források az előző évinek mintegy 37%-a, a 2018. évben befolyt bevételnek csak a 8%-a.” Ebből látható, hogy milyen költségvetési források állnak rendelkezésre.

„Az iparterületek és elérhetőségüket segítő vonalas infrastruktúrák fejlesztése Szentesen” c. pályázatnak 2020. évben a nyilvánossági feladatok végszámlája kifizetésre került. Ez nemcsak a Hadzsy út megépítését jelenti, hanem a Szarvasi úthoz csatlakozó déli iparterületnek az útfejlesztését, illetve a MA-KA Kft. előtti út fejlesztését is. Ez egy befejezett beruházás.

Ha a forint leértékelés ilyen mértékben folytatódik, akkor a hitelfelvétel kamatmentes lesz, mert a ma elköltött 1 Ft, fél év múlva 0,7 Ft lesz.

A beszámoló jó képet ad az önkormányzat költségvetéséről. Óvva intette képviselőtársait attól, hogy minden forrást szabadítsanak fel és mindent fizessenek ki. Az év második fele egyre nehezebb lesz. A tervezett adóbevétel Szentes legnagyobb cégétől 20%-kal lesz kevesebb.

A használaton kívüli ingatlanokat – amelyek fenntartása pénzbe kerül –, ha megfelelő áron értékesíteni tudják, akkor el kell adni.

Kérte a képviselőket, hogy a beszámolót fogadják el és hívják fel az önkormányzati intézmények vezetőinek figyelmét arra, hogy a költségvetés egyensúlyba maradása érdekében ugyanolyan felelősséggel tegyék dolgukat, ahogy eddig tették.

**Szabó Zoltán Ferenc:**

Megköszönte Antal Balázs Tibor képviselőnek, hogy a COVID19 tekintetében az önkormányzat tavaszi védekezését jóra értékelte. Tavasszal a város 20 ezer maszkot, illetve gumikesztyűket vásárolt, a MOL Nyrt.-től fertőtlenítő szereket rendeltek. A fertőtlenítő szerek az óvodákban és az oktatási,- köznevelési intézményekben szétosztásra kerültek. 30 db testhőmérő vásárlására is sor került. Bevezették a kijárási és látogatási tilalmat a dr. Sipos Ferenc Parkerdő Otthonban. Odafigyelnek a város lakosságának egészségügyi biztonságára.

**Dr. Rébeli-Szabó Tamás:**

Kérte, nevezzék meg, hogy a Coala Hungary Kft. biztosította az óvodák részére a papírzsebkendőt, törlőkendőt, wc papírt.

**Szabó Zoltán Ferenc:**

Hangsúlyozta, hogy a Coala Hungary Kft. nagy mértékben segíti a várost.

A sporttámogatás kérdésében felelősségteljesen az októberi képviselő-testületi ülésen tudnak dönteni.

Kérte a képviselőket, aki a beszámolót elfogadja azzal, hogy a zárolt sporttámogatás feloldása kérdésében az októberi képviselő-testületi ülésen döntsenek, szavazzon.

A Képviselő-testület a javaslatot 13 igen szavazattal, 1 tartózkodás mellett elfogadta és meghozta az alábbi határozatot:

**108/2020. (IX.24.)**

**Tárgy: 2020. I. félévi költségvetési beszámoló**

**HATÁROZAT**

Szentes Város Önkormányzata Képviselő-testülete megtárgyalta a 2020. évi költségvetés I. félévi végrehajtásáról szóló beszámolót.

1. Megállapítja a Képviselő-testület, hogy az első félévben az Önkormányzat gazdálkodását a tervhez, valamint a megváltozott körülményekhez igazodó következetes kötelezettségvállalás, a jóváhagyott előirányzatok betartása jellemezte. A gazdálkodásban érvényesült a szakmai feladatok színvonalának megtartása mellett a költségvetési előirányzatokkal való ésszerű takarékoskodás. A bevételek és kiadások összhangja biztosított volt, likviditási problémák a feladatellátás folyamatosságát nem akadályozták. A beruházásokra tervezett előirányzatok felhasználása a rendelkezésre álló források függvényében alakult.
2. A Képviselő-testület a beszámolót a csatolt mellékletek alapján (korrekciós tételek nélkül) 2.984.783 eFt teljesített bevétellel, 3.086.724 eFt teljesített kiadással elfogadja.
3. A Képviselő-testület egyetért a beszámolóban megfogalmazott főbb megállapításokkal és felhívja a figyelmet arra, hogy az év hátralévő részében kiemelt figyelmet kell fordítani a tervben szereplő bevételek beszedésére, a bevételi kiesések pótlására.

Határidő: folyamatos

Felelős: gazdálkodó szervek vezetői

1. A Képviselő-testület felhívja az intézmények figyelmét a normatív támogatás elszámolásának alapját képező dokumentáció, illetve adatszolgáltatás fontosságára.

Határidő: éves beszámolóval egyidejűleg

Felelős: polgármester

1. A Képviselő-testület továbbra is szükségesnek tartja a költségvetési keretek betartását szem előtt tartó takarékos gazdálkodás elvének következetes betartását és a gazdálkodási fegyelem erősítését, a belső ellenőrzés jogszabályban előírt kötelezettségének maradéktalan teljesítését.

Határidő: folyamatos

Felelős: önkormányzati gazdálkodó szervek vezetői

6.) A Képviselő-testület az Ifjúsági és Sportbizottság zárolt sporttámogatási keretének feloldásáról az októberi képviselő-testületi ülésen fog döntést hozni.

Határidő: októberi képviselő-testületi ülés

A határozatról értesítést kap:

1./ Szentes Város Polgármestere

2./ Szentesi Közös Önkormányzati Hivatal Jegyzője

3./ Szentesi Közös Önkormányzati Hivatal valamennyi irodája

4./ A költségvetési rendelet alá tartozó gazdálkodó szervezetek vezetői

5./ Irattár

SZÜNET

Elment az ülésről: **Kovács János** képviselő

A Képviselő-testület létszáma: **13 fő**

Kiment a teremből: **Agócs Lászlóné** képviselő

**Antal Balázs Tibor** képviselő

**Kiss Csaba István** alpolgármester

A Képviselő-testület létszáma: **10 fő**

**4.) Szentes Helyi Esélyegyenlőségi Programjának felülvizsgálata**

**Szabó Zoltán Ferenc:**

Az előterjesztéssel kapcsolatban írásban van csatolva az Ifjúsági és Sport, valamint a Művelődési, Oktatási és Kulturális Bizottság véleménye.

**Vidovicsné Molnár Zsuzsanna:**

Minden település jogszabályi kötelezettsége a Helyi Esélyegyenlőségi Program 5 évenkénti megalkotása, illetve 2 évenkénti felülvizsgálata. A Területi Esélyteremtési Főigazgatóság országos esélyegyenlőségi mentorhálózatot működtet. Ez a mentorhálózat szabja meg a felülvizsgálat menetét, végrehajtását, illetve véleményezi azt.

A bizottsági üléseken kiegészítéseket kértek az anyaghoz, ezért került kiosztásra a „4-hez” jelzésű kiegészítés. A felülvizsgálat az intézkedési terv részre koncentrál. A helyzetelemzés részhez csak abban az esetben javasolt a módosítás, ha jelentős változás történt. Az adattáblákat a KSH és TEÉR adatbázisból, önkormányzati rendeletekből aktualizálta. A felülvizsgálat során arról kell beszámolni, hogy milyen intézkedések valósulnak meg a városban az esélyegyenlőség 5 célcsoportja tekintetében.

Visszajött a terembe: **Kiss Csaba István**alpolgámester

**Antal Balázs Tibor** képviselő

A Képviselő-testület létszáma: **12 fő**

**Vidovicsné Molnár Zsuzsanna:**

A Program megírása és felülvizsgálata egy folyamatos egyeztetés eredménye, melyhez javaslataikat, gondolataikat hozzátehették az intézmények, civil szervezetek.

**Vidovics Zoltán:**

A statisztikában az általános iskolák létszámadataiból kitűnik, hogy a HH-sok és a veszélyeztetettek száma 7 év alatt a töredékére csökkent. A csökkenés minek tudható be? Van-e ennek olyan háttere, amelyről nem nyilatkoztak?

**Füsti-Molnár István:**

A roma nemzetiségi önkormányzat célcsoportokkal kapcsolatos esélyegyenlőségi tevékenységével kapcsolatban olvasható, hogy utoljára 2003-ban volt romákkal kapcsolatos felmérés. Megkérdezte, hogy új felmérésre van-e esély? A felmérés megvalósulhat-e anélkül, hogy diszkrimináció szóba jönne?

**Krausz Jánosné:**

Az egyenlő bánásmódhoz való jognál le van írva, hogy magába foglalja különösen az azonos egészségügyi intézmények használatának ugyanolyan színvonalú és hatékony, illetőleg nem magasabb kockázattal járó gyógykezelésben, valamint betegségmegelőző programokban való részvétel jogát. Véleménye szerint ezt a részt át kellene dolgozni, mert a kormány rendelete értelmében, aki nem rendelkezik érvényes TAJ kártyával, az nem kap ellátást. Sürgősségi ellátást is csak abban az esetben kap, ha ráterhelik és utólag behajtják rajta. Sok munkanélküli van ellátatlanul, a TB ellátásra való jogosultságért havi 7.700,- Ft-ot kell fizetni. Hogyan készülnek fel arra, ha százak maradnak ellátás nélkül?

**Dr. Sztantics Csaba:**

2003-ban az akkori cigány kisebbségi önkormányzat felvállalta a felmérést, de akkor jóval nagyobb számú segítő volt az önkormányzat mögött, mint ma. A felmérés legalább fél évet ölelt át. A kérdezők fél év alatt jutottak el azokhoz, akik hajlandóak voltak nyilatkozni. A helyzet romlott a tekintetben, hogy nem igazán lehet találni olyan aktív személyeket, akik a felmérésben segítséget nyújthatnának. A nemzetiségi önkormányzat gyengén finanszírozott, ezért a felmérésben segítőknek ellenszolgáltatást nem tudnának biztosítani.

A 2011-es népszámlálás adatai Szentesen a roma kisebbség vonatkozásában félrevezetőek. Igen kevés ember vallotta magát roma nemzetiségűnek.

**Vidovicsné Molnár Zsuzsanna:**

Vidovics Zoltán képviselőnek elmondta, a szolgáltatástervezési koncepció tartalmazza azt, hogy a számok csökkenésének jogszabályi okai vannak. Nem a probléma szűnt meg és lett kevesebb a problémás gyermek, hanem a jogszabályon változtattak és azon a kritériumon, hogy ki tartozik a HH-s, HHH-s, SNI-s besorolásba.

Társadalomkutatók és szociológusok végeznek kutatásokat roma telepeken is, amely pénz kérdés, amit a roma önkormányzat külső segítség nélkül nem tud finanszírozni. Faur Zoltán, a Szentesi Roma Nemzetiségi Önkormányzat elnöke a Semmelweis Egyetemmel alakított ki kapcsolatot és október első napjaiban lesz egy egészségügyi szűrés Szentesen, amelyet az önkormányzat is támogat.

A Helyi Esélyegyenlőségi Programban az országos, európai uniós és helyi jogszabályok vannak beleépítve. Amennyiben a Képviselő-testület intézkedést kíván tenni a TAJ kártya nélküliek problémájára, akkor a helyi szociális rendeletben vagy a szolgáltatástervezési koncepciójában, gazdasági programjában teheti meg. Ha ez a döntés megszületik, akkor a helyi esélyegyenlőségi programban is feltüntetésre kerül.

**Szűcs György:**

A beszámoló részletes, de hiányolja belőle, hogy az elvándorlásról semmiféle program kidolgozása nem történt meg. A városmarketinggel és városfejlesztési programmal együtt kellene megalkotni. Javasolta, hogy készüljön hozzá akcióprogram, amely elsősorban a jól képzett fiatalok elvándorlását lassítja, megállítja. Ha lesz egy ilyen program, akkor az előterjesztést elfogadásra javasolja.

**Vidovics Zoltán:**

Látszódik, hogy van felelősség és van dolog. Jó lenne ezt a statisztikát kibővíteni, hogy láthatóvá váljanak azok is, akik valódi problémásak, csak a jogszabály változása miatt nem kerülhettek feltüntetésre.

**Hornyik László Károly:**

A Program mindenre kiterjedő, teljes képet átfogó. A központi intézkedésekben van sok hiba, pl. a társadalombiztosításban növekszik a kirekesztettek száma. A Kormány a nők és gyermekek bántalmazása kapcsán nem írta alá az isztambuli egyezményt. Az unió tagállamai közül Bulgária és Magyarország nem írta alá az említett egyezményt, pedig a nők és gyermekek bántalmazása sarkalatos kérdés. Ha központilag egyértelműbb és direkt információkat kapnának, nem kirekesztenék az embereket, akkor jobban ki tudnák dolgozni az esélyegyenlőségi programot.

**Szabó Zoltán Ferenc:**

Kérte a képviselőket, aki a Helyi Esélyegyenlőségi Program felülvizsgálatát és kiegészítését támogatja, szavazzon.

A Képviselő-testület a javaslatot 12 igen szavazattal elfogadta és meghozta az alábbi határozatot:

**109/2020. (IX.24.)**

**Tárgy: Szentes Helyi Esélyegyenlőségi Programjának felülvizsgálata**

**HATÁROZAT**

Szentes Város Önkormányzata Képviselő-testülete megtárgyalta a Szentes Helyi Esélyegyenlőségi Programjának felülvizsgálatára vonatkozó előterjesztést.

1. A Képviselő-testület a mellékelt szövegezés szerinti felülvizsgálattal egyetért, jóváhagyja és elfogadja azt.

Határidő: folyamatos

Felelős: polgármester

A határozatról értesítést kap:

1./ Szentes Város Polgármestere

2./ Szentesi Közös Önkormányzati Hivatal Polgármesteri Irodája

3./ Társadalmi Esélyteremtési Főigazgatóság Dél-Alföldi Társadalmi Esélyteremtési Igazgatóság

**5.) Likvid hitel szerződés**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, valamint a Jogi és Ügyrendi Bizottság véleménye.

**Balogh Imre:**

Az önkormányzat régóta él ezzel a bankszámlához kapcsolódó folyószámla hitelkeret szerződés lehetőséggel a gazdálkodás biztonságának biztosítása érdekében. Eddig 2018-ban 2 napra vettek igénybe átmenetileg hitelt. A beszámolóban tárgyalt esetek miatt nagyobb igény mutatkozik arra, hogy január 1-jétől legyen egy olyan szerződés, ami naptári évre szól, hiszen kormányengedély nélkül nem lehet hitelszerződést kötni. Ez keretszerződés, amennyi szükséges, annyit vesznek igénybe.

**Bujdosó Tamás Károly:**

Az előző hitelhez megérkezett-e már a Kormány engedélye?

**Balogh Imre:**

Az előző ülésen tárgyalt hitel beruházási célú hitel, ami nem hitelkeretként funkcionál. Tudomása szerint ezen a héten tárgyalja a Kormány az előterjesztést. Remélhetőleg október első hetében megkapják a választ.

**Antal Balázs Tibor:**

Amiről most tárgyalnak az a folyószámlához kapcsolódó hitelkeret, amelyet később vissza kell fizetni. Több ingatlant is jelzálogba helyeznek, amely egyértelműen mutatja, hogy az önkormányzat az eladósodás felé fog menni.

**Balogh Imre:**

Egy hitelszerződés arról szól, hogy a feltételeket a pénzintézet diktálja, amely be akarja biztosítani magát. A korábbi évek gyakorlatának megfelelő feltételeket írták le, mert a hozzájárulás után fogja a bank megküldeni a szerződést, de az ingatlanfedezetet minden szerződés mögé oda kell tenni.

**Szabó Zoltán Ferenc:**

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 9 igen szavazattal, 3 tartózkodás mellett elfogadta és meghozta az alábbi határozatot:

**110/2020. (IX.24.)**

**Tárgy: Folyószámlahitel szerződés**

**HATÁROZAT**

Szentes Város Önkormányzata Képviselő-testülete megtárgyalta az OTP Bank Nyrt.-vel kötendő folyószámlahitel szerződésről szóló előterjesztést.

1. Szentes Város Önkormányzata Képviselő-testülete hozzájárul 250.000.000,- Ft, azaz kettőszázötven-millió forint éven belüli lejáratú folyószámlahitel szerződés megkötéséhez 2021. január 4. és 2021. december 31. közötti időszakra.
2. Szentes Város Önkormányzata Képviselő-testülete a hitelszerződés biztosítékául az alábbi tehermentes ingatlanokat ajánlja fel:

**hrsz. ingatlan címe kataszteri bruttó érték**

998 6600 Szentes, Kossuth u. 18. 24 026 eFt

828/1/A/14 6600 Szentes, Kossuth tér 5. 96 010 eFt

828/1/A/15 6600 Szentes, Kossuth tér 5. 94 515 eFt

828/1/A/6 6600 Szentes, Kossuth tér 5. 32 845 eFt

Összesen: **247 396 eFt**

1. Szentes Város Önkormányzata Képviselő-testülete kötelezettséget vállal a folyószámlahitel visszafizetésére, az éves adósságszolgálat éves költségvetésébe történő betervezésére.
2. Szentes Város Önkormányzata Képviselő-testülete felhatalmazza a polgármestert, valamint a pénzügyi ellenjegyzőt a folyószámla hitelszerződés aláírására.

Határidő: 2021. január 4.

Felelős: polgármester

A határozatról értesítést kap:

1./ Szentes Város Polgármestere

2./ OTP Bank Nyrt.

3./ Szentesi Közös Önkormányzati Hivatal Számviteli és Tervezési Irodája

4./ Szentesi Közös Önkormányzati Hivatal Műszaki Irodája

**6.) Madárkórház Alapítvány bérleti szerződésének felmondása**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, valamint a Jogi és Ügyrendi Bizottság véleménye.

Az elmúlt ülésen tárgyalták a Madárkórház tevékenységéről szóló beszámolót, amely kapcsán kifejtették álláspontjukat. Az előterjesztés arról szól, hogy december 31-ével a bérleti szerződés felmondásra kerül.

**Dr. Rébeli-Szabó Tamás:**

A Jogi és Ügyrendi Bizottság elfogadásra javasolja a bérleti szerződés felmondását, amely indokolás nélkül felmondható.

**Krausz Jánosné:**

Kérte a polgármester urat, tájékoztassa a lakosságot arról, hogy a szerződés felmondásra kerül, de az önkormányzat továbbra is működtetni kívánja a Madárkórházat.

**Szabó Zoltán Ferenc:**

Tájékoztatásul elmondta, hogy Szentes Város Önkormányzata a hortobágyi Madárkórház Alapítvánnyal kötött bérleti szerződést felmondja, de továbbra is biztosítani fogja a madárkórház szentesi működését.

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 12 igen szavazattal elfogadta és meghozta az alábbi határozatot:

**111/2020. (IX.24.)**

**Tárgy: Madárkórház Alapítvány bérleti szerződésének felmondása**

**HATÁROZAT**

Szentes Város Önkormányzata Képviselő-testülete megtárgyalta a Szentes Város Önkormányzata és a Madárkórház Alapítvány között létrejött bérleti szerződés felmondásának ügyét.

1. Szentes Város Önkormányzata Képviselő-testülete 2020. december 31. napjával felmondja a Szentes Város Önkormányzata és a Madárkórház Alapítvány (Hortobágy, Petőfi tér 6. szám) között 2017. októberében létrejött Bérleti Szerződést a szerződés 4. pontja alapján.

Határidő: 2020. október 30.

Felelős: Polgármester

1. A Képviselő-testület felkéri a Szentes Városi Szolgáltató Kft.-t, hogy a bérleti szerződés megszűnésekor a Szentes Város Önkormányzata tulajdonát képező Szentes, belterület 860. hrsz-on nyilvántartott 1.196 m2 területű kivett óvoda ingatlant (Szentes, Bocskai u. 9.) vagyonkezelésbe vegye át.
2. A Képviselő-testület felkéri Szentes Város Polgármesterét, hogy a bérleti szerződés megszűnését követő időszakra – 2021. január 1. napjától – gondoskodjon a Szentes Város közéletébe beépült madármentő tevékenység folytatásának biztosításáról.

Határidő: 2020. december 31.

Felelős: Polgármester

A határozatról értesítést kap:

1./ Szentes Város Polgármestere

2./ Madárkórház Alapítvány (Hortobágy, Petőfi tér 6.)

3./ Szentesi Madármentő Állomás (Szentes, Bocskai u. 9.)

4./ Szentes Városi Szolgáltató Kft.

**7.) A Szentes Városi Könyvtár – „Szentes napok – összetartozunk” projekt támogatása (10)**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, valamint a Művelődési, Oktatási és Kulturális Bizottság véleménye.

Felkérte Torday Henriettát, hogy az előterjesztést röviden foglalja össze.

**Torday Henrietta:**

A Szentes Városi Könyvtár pályázat benyújtásához az önkormányzat elvi hozzájárulását kéri. A pályázat egy 2021. évi nagyobb rendezvény program megszervezéséhez kapcsolódik. A program központi témája az értékek képviselete. Megrendezésre kerülne egy várostörténeti konferencia.

**Pásztor Antal:**

A pályázat benyújtása támogatandó. A pályázat 100%-os támogatású, de mekkora összeget foglal magába? Az előterjesztésben említett 4 fő előadóról lehet-e valamit tudni?

**Torday Henrietta:**

A pályázat összege megközelíti a 20 mFt-ot. A könyvtár munkatársaival kidolgozták a stratégiát. Sokak előtt ismeretes Tímár Ferenc gyűjtőmunkája, Vágvölgyi Zoltán munkája, illetve vannak olyan lokálpatrióta gondolkodású emberek, akik foglalkoznak a témával.

**Szabó Zoltán Ferenc:**

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 12 igen szavazattal elfogadta és meghozta az alábbi határozatot:

**112/2020. (IX.24.)**

**Tárgy: A Szentes Városi Könyvtár – „Szentes napok – összetartozunk” projekt támogatása**

**HATÁROZAT**

Szentes Város Önkormányzata Képviselő-testülete megtárgyalta „A Szentes Városi Könyvtár – „Szentes napok – összetartozunk” projekt támogatása” tárgyú előterjesztést.

A Képviselő-testület a Szentes Városi Könyvtár kérelmére hozzájárulását adja a HACS, TOP-7.1.1-16-H-025-4 kódszámú „Kulturális programok, rendezvények” megnevezésű pályázat keretén belül a program megvalósításához.

A határozatról értesítést kap:

1./ Szentes Városi Könyvtár

2./ Szentes Város Polgármestere

**8.) Szentes Város Önkormányzata és költségvetési intézményei, gazdasági társaságai 2020. évi belső ellenőrzési tervének módosítása (11)**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi Bizottság véleménye.

Felkérte dr. Sztantics Csaba jegyzőt az előterjesztés ismertetésére.

**Dr. Sztantics Csaba:**

A Képviselő-testület 2019 decemberében fogadta el a 2020. évi belső ellenőrzési tervet. A belső ellenőr a Központi Gyermekélelmezési Konyha ellenőrzésére kapott megbízást, de az ellenőrzés a tervben biztosított tartalék napokba nem fért bele. Az ellenőrzéshez további időre van szüksége, ezért kéri a Képviselő-testület hozzájárulását további tartaléknapok megállapítására.

**Hornyik László Károly:**

Az előterjesztésben látható, hogy a vizsgálat során a Konyha nyilvántartási rendszeréből szükséges összesített anyagok hiányoznak. Nem adták át a dokumentumokat. A Konyha vezetője és a korábbi élelmezési vezető már nem dolgozik ott. Feltételezi, hogy ezeknek az anyagoknak az átadása a gazdasági vezetőn múlott, aki még nem mondott fel. Nem érti, hogy az anyagokat miért nem adta át, miért nem volt rendszerezve, ugyanis ez a feladata a munkaköri leírásában szerepel. Ezt a rendszerezést egy gazdasági ügyintéző is meg tudta volna csinálni. Nem érti, hogy a gazdasági vezető miért van még a Konyhánál, aki gyakorlatilag akadályozta a munkát, mert a belső ellenőr azért nem tudta időben elvégezni a feladatát, mert nem kapott rendszeresített anyagot, nem volt naprakész a Konyha adminisztratív jelentése, ami munkaköri kötelessége lett volna a gazdasági vezetőnek.

**Szabó Zoltán Ferenc:**

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 12 igen szavazattal elfogadta és meghozta az alábbi határozatot:

**113/2020. (IX.24.)**

**Tárgy: Szentes Város Önkormányzata és költségvetési intézményei, gazdasági társaságai 2020. évi belső ellenőrzési terv módosítása**

**HATÁROZAT**

Szentes Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 119. § (5) bekezdésében foglaltak, valamint a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 32.§ (4) bekezdése alapján a Szentes Város Önkormányzata és költségvetési intézményei 2020. évi belső ellenőrzési tervét módosítja.

1. A 2020. éves Belső ellenőrzési terv 6. pontja „Az Önkormányzat vagyongazdálkodással kapcsolatos tevékenysége, a befektetett tárgyi eszközök, ingatlanok nyilvántartása, a vagyonkezelési szerződések, bérbeadások, ingyenes használatba adások kötelezettségei ellenőrzése” törlésre kerül.
2. A soron kívüli ellenőrzés ellenőrzési napja 15 nappal nő, melyet a Központi Gyermekélelmezési Konyha ellenőrzésére kell fordítani.

Határidő: folyamatos

Felelős: Szentesi Közös Önkormányzati Hivatal Jegyzője

A határozatról értesítést kap:

1./ Szentes Város Polgármestere

2./ Szentesi Közös Önkormányzati Hivatal Jegyzője

3./ Szentesi Közös Önkormányzati Hivatal Számviteli és Tervezési Irodája

**9.) Kisfaludy Strandfejlesztési Konstrukció IV. ütem felhívásra támogatási kérelem benyújtása „A szentesi „Tiszai strand” megújítása” címmel (12)**

**Szabó Zoltán Ferenc:**

Az előterjesztéssel kapcsolatban írásban van csatolva a Pénzügyi és Tulajdonosi, valamint a Városrendezési,- fejlesztési és Idegenforgalmi Bizottság véleménye.

**Takács Gábor a Városfejlesztési Csoport vezetője:**

A pályázat 100%-ban támogatott, maximum 30 mFt-os keretre benyújható támogatásra jogosítja fel az önkormányzatot, amennyiben elnyeri a támogatást. A pályázat keretében a meglévő tiszai strandnak kisebb beruházásai történnének. Folyamatban van egy nagyobb léptékű projekt előkészítése is. A pályázat keretében a meglévő vizesblokk konténer környezetében újabb konténerek kerülnének kihelyezésre. Vannak kötelező elemek, mint pl. a baba-mama szoba kialakítása, családbarát tusoló konténer, családbarát vizesblokk konténer elhelyezése. Ezek mozdítható módon lesznek kihelyezve, hogy a strand bármely területén később is elhelyezhetőek legyenek. A felépítményeken kívül utcabútorok létesülnének, a meglévő padok átfestésre és áthelyezésre kerülnének, illetve kiülőket helyeznének ki, amelyek a strandolók pihenését szolgálnák. Kötelező arculat elem az információs táblák kihelyezése is.

**Pásztor Antal:**

A pályázat napernyők és nyugágyak kihelyezését is lehetővé tenné?

**Takács Gábor:**

Fontossági sorrend van meghatározva, amelyet ha a pályázó teljesít, akkor egyéb beruházásokat is meg lehet valósítani. A pályázat keretén belül nádtetős napernyők beszerzésére is van lehetőség.

**Szabó Zoltán Ferenc:**

Kérte a képviselőket, aki a határozati javaslatot támogatja, szavazzon.

A Képviselő-testület a javaslatot 12 igen szavazattal elfogadta és meghozta az alábbi határozatot:

**114/2020. (IX.24.)**

**Tárgy: Kisfaludy Strandfejlesztési Konstrukció IV. ütem felhívásra támogatási kérelem benyújtása „A szentesi „Tiszai strand” megújítása” címmel**

**HATÁROZAT**

Szentes Város Önkormányzata Képviselő-testülete megtárgyalta a Kisfaludy Strandfejlesztési Konstrukció IV. ütem felhívásra támogatási kérelem benyújtása „A szentesi „Tiszai strand” megújítása” tárgyú előterjesztést.

1. Szentes Város Önkormányzata Képviselő-testülete hozzájárul, hogy az Önkormányzat 1/1 tulajdonában lévő, 6600 Szentes, külterület 0141 helyrajzi szám alatt található Tiszai strand ingatlan infrastrukturális megújításához pályázat kerüljön benyújtásra.
2. Szentes Város Önkormányzata Képviselő-testülete hozzájárul a pályázatban foglalt infrastrukturális fejlesztések megvalósításához.
3. Szentes Város Önkormányzata Képviselő-testülete a 6600 Szentes, külterület 0141 helyrajzi számú ingatlant a pályázat kötelező fenntartási időszakában a fejlesztési célokra rendelkezésre bocsátja és vállalja, hogy a strand szabadstrandként üzemel a fenntartási időszak végéig.

Felelős: Szentes Város Polgármestere

Szentes Városi Szolgáltató Kft. Városfejlesztési Csoport

Határidő: azonnal

A határozatról értesítést kap:

1./ Szentes Város Polgármestere

2./ Szentesi Közös Önkormányzati Hivatal Jegyzője

3./ Szentesi Közös Önkormányzati Hivatal Számviteli és Tervezési Irodája

4./ Szentesi Közös Önkormányzati Hivatal Műszaki Irodája

5./ Szentes Városi Szolgáltató Kft. ügyvezetője

6./ Szentes Városi Szolgáltató Kft. Városfejlesztési Csoportja

**Szabó Zoltán Ferenc:**

Bejelentette, hogy a Képviselő-testület további munkáját zárt ülésen folytatja.

K.m.f.

**Dr. Sztantics Csaba Szabó Zoltán Ferenc**

jegyző polgármester